Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2584

(3) A Tanács elfogadja eljárási szabályzatát. A 191a. cikk (3) bekezdésének alkalmazása céljából a Tanács ebben a szabályzatban kidolgozza azokat a feltételeket, amelyek mellett a Tanács dokumentumai a nyilvánosság számára hozzáférhetők. E bekezdés alkalmazása céljából a Tanács meghatározza azokat az eseteket, amikor jogalkotói minőségében eljárónak kell tekinteni, abból a célból, hogy ezekben az esetekben a dokumentumokhoz való hozzáférést – a döntéshozatali folyamat hatékonyságának megőrzése mellett – szélesebb körűvé tegye. Amikor a Tanács jogalkotói minőségében jár el, a szavazások eredményét és a szavazás indokolását, valamint a jegyzőkönyvben rögzített megjegyzéseket minden esetben nyilvánosságra kell hozni.” 2004/60/II. szám 40. A 158. cikk (2) bekezdésében az első és második albekezdés helyébe a következő szöveg lép: „(2) A tagállamok kormányai közös megegyezéssel jelölik azt a személyt, akit a Bizottság elnökévé kívánnak kinevezni; a jelölést az Európai Parlamentnek jóvá kell hagynia. A tagállamok kormányai az elnökjelölttel történő közös megegyezéssel jelölik azokat a további személyeket, akiket a Bizottság tagjaivá kívánnak kinevezni.” 41. A 163. cikk a következő új első bekezdéssel egészül ki: „A Bizottság elnökének politikai irányítása alatt működik.” 42. A 173. cikk harmadik bekezdése helyébe a következő rendelkezés lép: „A Bíróság azonos feltételek mellett rendelkezik hatáskörrel az Európai Parlament, a Számvevőszék és az EKB által előjogaik megóvása érdekében indított keresetek tekintetében.” 43. A 188c. cikk a következőképpen módosul:

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes